હવે શું કરવું ? ભગવાન તુંયે ખરી આકરી કસોટી કરે છે ને ! એ ચિંતામાં એને બી.પી.ના પેશન્ટ બની જવાનો પણ ભય પેઠો. માથું ક્યારેક ક્યારેક સણકવા લાગ્યું હતું. ભૂખ ઘટવા લાગી. રાત્રે ઊંઘ પણ ન આવે. ઘણો વિચાર કર્યો, પણ સમસ્યાનો કોઈ ઉકેલ સૂઝતો નહોતો. આખરે એણે વૈકલ્પિક વ્યવસ્થા માટે થોડો સમય માગી લીધો, જે માલિકે ઉદારતાથી સ્વીકાર્યું. પણ વિજયાએ છોકરાંને કહી દીધું કે આસપાસમાં બીજી જગા નહિ મળે તો મહિના પછી ક્લાસ બંધ.